18.1 La Direcció General d'Organització de l'Administració té l'objectiu bàsic de donar suport i assistència als departaments de l'Administració de la Generalitat en la implantació de les polítiques de millora i modernització de l'Administració en l'àmbit de l'organització administrativa.
Amb aquesta finalitat, la Direcció General té atribuïdes, sens perjudici de les funcions que corresponen a la Secretaria General d'Administració i Funció Pública, les funcions següents:
a) L'anàlisi de l'adequació de les estructures organitzatives, mitjançant les quals s'executa la prestació de serveis de l'Administració de la Generalitat, a un funcionament més eficaç i eficient d'aquestes, per mitjà de l'aplicació dels models organitzatius més racionals.
b) L'estudi dels models organitzatius que s'apliquen en el sector públic i la proposta, l'impuls o la participació en els dissenys organitzatius que afectin l'Administració de la Generalitat i els seus organismes.
c) L'elaboració, de manera coordinada amb la Direcció General de la Funció Pública, d'informes preceptius i no vinculants sobre totes les disposicions que defineixin l'estructura orgànica o organitzativa dels departaments i dels organismes que en depenen.
d) L'elaboració, la collaboració, o l'assessorament en l'elaboració, de disposicions en matèria organitzativa.
e) La realització, de manera coordinada amb la Direcció General de la Funció Pública i els òrgans corresponents del Departament d'Economia, Finances i Planificació, d'estudis de dimensionament de les plantilles de l'Administració de la Generalitat, sens perjudici que aquests treballs es puguin efectuar externament.
f) El desenvolupament de l'ús de les tècniques de direcció, seguiment i control de les actuacions de l'Administració de la Generalitat, mitjançant l'impuls, la supervisió, el seguiment i, si escau, l'execució d'estudis d'avaluació de la gestió.
g) L'assessorament als departaments en les actuacions dirigides a millorar els sistemes de gestió amb la finalitat d'augmentar la qualitat dels serveis.
h) Donar suport als departaments de l'Administració de la Generalitat en les actuacions que s'emmarquin dins el camp de l'organització.
18.2 La Direcció General d'Organització de l'Administració exerceix les seves funcions mitjançant les àrees funcionals següents:
a) L'Àrea d'Estructures Orgàniques.
b) L'Àrea d'Estudis, Qualitat i Sistemes d'Avaluació de la Gestió.
c) L'Àrea de Sistemes de Gestió.
18.3 A l'Àrea d'Estructures Orgàniques li corresponen les funcions següents:
a) L'anàlisi de les estructures orgàniques de l'Administració de la Generalitat i dels seus organismes.
b) L'assessorament i l'assistència en l'elaboració dels informes sobre la idoneïtat i l'adequació a la racionalitat organitzativa dels avantprojectes i projectes de disposicions que regulen l'estructura dels departaments i dels organismes adscrits.
c) L'assessorament als departaments, d'acord amb les directrius del director general, sobre el disseny organitzatiu dels departaments i dels seus organismes.
d) L'elaboració, la collaboració, o l'assessorament en l'elaboració, de disposicions que incideixin en matèria organitzativa.
e) El seguiment del nivell d'implantació de les mesures proposades.
18.4 A l'Àrea d'Estudis, Qualitat i Sistemes d'Avaluació de la Gestió li corresponen les funcions següents:
a) La realització d'estudis d'organització.
b) La realització d'estudis de dimensionament de plantilles.
c) El desenvolupament i la implantació de sistemes que facilitin el control de la gestió mitjançant l'aplicació de tècniques de càlcul de costos dels serveis de les unitats que ho sollicitin i l'elaboració de quadres de comandament, sens perjudici de l'assessorament sobre altres pràctiques.
d) La realització d'estudis de recerca que permetin posar a disposició de l'Administració els instruments que permetin l'avaluació de la satisfacció del ciutadà i l'avaluació de polítiques públiques.
e) L'impuls de l'aplicació a l'Administració de metodologies basades en els models d'estàndards de qualitat.
f) La direcció i l'execució de la realització, quan escaigui, d'auditories administratives a l'àmbit de l'Administració de la Generalitat de Catalunya.
g) La coordinació de les activitats de difusió de la Direcció General.
18.5 A l'Àrea de Sistemes de Gestió li corresponen les funcions següents:
a) La participació en projectes d'estudi, anàlisi, desenvolupament i implantació de millores en els sistemes de gestió, manuals o automatitzats, per a la producció dels serveis i les activitats de l'Administració, a sollicitud dels departaments o dels òrgans d'abast horitzontal de l'Administració de la Generalitat.
b) L'estudi de la coherència o l'adequació dels sistemes de gestió administratius als models de servei que s'hagin determinat, d'acord amb els requeriments o necessitats definits, tant si es tracta de procediments manuals o automatitzats, a sollicitud dels departaments o dels òrgans d'abast horitzontal de l'Administració de la Generalitat.